МИНИСТЕРСТВО НА

ВЪТРЕШНИТЕ РАБОТИ

София 1000, ул. „Шести септември“ № 29,

рег. № 8121р-16602, екз. № 1
04.09.2026 г.
ОБЯВЛЕНИЕ
На основание чл. 10а, ал. 2 от Закона за държавния служител, чл. 14 от Наредбата за провеждане на конкурсите и подбора при мобилност на държавни служители (НПКПМДСл) и заповед № 8121К-14616/01.09.2026 г., във връзка с т. I от заповед № 8121з-1065/24.06.2026 г. на министъра на вътрешните работи, относно възлагане на правомощия на орган по назначаването по служебното правоотношение с държавните служители по чл. 142, ал. 1, т. 2 от Закона за Министерството на вътрешните работи, обявявам конкурс за заемане на 1 (една) вакантна длъжност,
СТАРШИ СЧЕТОВОДИТЕЛ
в сектор „Административен“ към 
Регионална дирекция „Пожарна безопасност и защита на населението“ - Враца
при Главна дирекция „Пожарна безопасност и защита на населението“ - МВР,

длъжностно ниво: 10, съгласно Класификатора на длъжностите в администрацията,

наименование на длъжностното ниво: експертно ниво 6

І. Минимални и специфични изисквания за заемане на длъжността:

1. Минимална образователно-квалификационна степен - „Бакалавър“ по смисъла на чл. 42, ал. 1, т. 1, буква „б“ от Закона за висшето образование;

2. Минимален професионален опит - 1 година и/или придобит минимален ранг IV младши;

3. Области на висшето образование - Социални, стопански и правни науки;

4. Професионални направления - Икономика;

5. Специалност - от посоченото професионално направление;

6. Кандидатите да отговарят на изискванията на чл. 18 от Закона за счетоводството;

7. Кандидатите да отговарят на изискванията по чл. 7 от ЗДСл.

Допълнителни изисквания: Кандидатите да притежават компютърна грамотност.

ІІ. Описание на длъжността, съгласно длъжностната характеристика:

· Подпомага главния счетоводител при организирането, ръководенето и контрола на финансовата дейност, счетоводната отчетност и вътрешния финансов контрол;

· При отсъствие на главния счетоводител съставя и подписва отчети за ежемесечно, тримесечно и годишно изпълнение на бюджета;

· Приема и проверява по форма и същество първичните счетоводни документи за извършените стопански операции;
· Стриктно спазва принципите на счетоводството при осчетоводяване на документите по съответните счетоводни сметки, за чието водене отговаря и ги въвежда в счетоводния софтуер;
· Проверява и отговаря за правилното отразяване на извършените разходи по счетоводните сметки, параграфи, подпараграфи и разнасянето им по счетоводните книги и регистри на дирекцията;

· Проверява всички представени документи, относими към съответното плащане на задължение на дирекцията и изготвя платежни нареждания към доставчици на стоки и услуги;
· Участва в комисии за извършване на проверки на материалноотговорни лица, инвентаризации и други, съобразно притежавана компетентност;

· Завежда касата на дирекцията, материално отговорно лице - приема, отчита, раздава и съхранява парични средства и документи, като задължително спазва инструкциите, обезпечаващи опазването им;

· Извършва касови операции само след надлежно оформени, приходно-разходни документи, води касови книги по форма и ред, установени с нормативните актове, сверява наличните парични суми с касовия остатък; 

· Отговаря за правилното и вярното ежедневно и периодично отчитане на приходите и разходите;

· Участва в изготвянето на бюджетни прогнози и проектобюджети;

· Отговаря за своевременното изготвяне на отчети, информации, справки и др. подобни и срочното им представяне на висшестоящия разпоредител с бюджет;

· Отговаря за своевременното представяне на изискуемите данъчни документи;
· Изисква от всички материално отговорни лица да спазват установения ред за оформяне на предвидените първични отчетни документи, заповеди и др. и срочното им представяне на отговорните длъжностни лица от съответното финансово звено;
· Съставя първични и вторични счетоводни документи;

· Спазва финансовата и платежна дисциплина;

· Работи с програмни продукти свързани със счетоводната отчетност;

· Взаимодейства и контактува с другите структури на ГДПБЗН и МВР, подотчетните лица, банковите клонове, фирми, организации и учреждения във връзка с изпълнение на функционалните си задължения;

· Своевременно осчетоводява документите по съответните синтетични и аналитични сметки, за чието водене отговаря;

· Проверява размера на основните заплати и допълнителните възнаграждения, посочени в заповедите;

· Проверява правилното оформяне на документите по заплащането на труда и срочното им предаване за осчетоводяване;

· Изготвя и съхранява авансовите и месечните ведомости за заплати;

· Работи със софтуерния продукт по заплащането на труда, въвежда информация за промени в месечните възнаграждения, удръжките върху тях и следи за точното им отразяване в разплащателните ведомости;

· Оформя трудовите книжки за лицата, работещи по трудово правоотношение;

· Изготвя удостоверения за: трудов стаж, осигурителен доход и други, служебни бележки и необходимите документите при пенсиониране на служителите;

· Води тетрадка за заповедите на уволнените служители;

· Изготвя справки за доходите на служителите за банки и други юридически лица;

· Отговаря за правилното прилагане на нормативните и вътрешноведомствените актове, уреждащи заплащането на труда на служителите в МВР, начисляването на удръжките върху заплатите и превеждането им по предназначение; изплащането на обезщетения, помощи, награди, командировъчни пари и други суми, уредени в ЗМВР и други нормативни актове;

· Участва в екипите за управление и изпълнение на проекти, съфинансирани със средства от Европейските структурни и инвестиционни фондове или на проекти и програми, финансирани от други международни финансови институции и донори;

· Участва в подготовката и разработването на технически задания, технически спецификации и други специфични документи за техническа помощ, необходими за провеждане на процедури за обществени поръчки по изпълняваните проекти, финансирани по оперативни програми по Европейски структурни и инвестиционни фондове или на проекти и програми, финансирани от други международни финансови институции и донори;

· Участва в работата на комисии за избор на изпълнител по обществени поръчки, свързани с реализацията на дейности по проекти, финансирани по оперативни програми по европейски структурни и инвестиционни фондове или на проекти и програми, финансирани от други международни финансови институции и донори;

· Участва в процеса по контрол изпълнението на договори, свързани с реализацията на дейности по проекти, финансирани по оперативни програми по Европейски структурни и инвестиционни фондове или на проекти и програми, финансирани от други международни финансови институции и донори;

· Участва в процеса по разработване на експертни становища, отчети, доклади и други документи, свързани с управлението и изпълнението на проекти, финансирани по оперативни програми по Европейски структурни и инвестиционни фондове или на проекти и програми, финансирани от други международни финансови институции и донори.

ІІІ. Начин за провеждане на конкурса:

1. Решаване на тест за познания от професионалната област на длъжността и относно Министерството на вътрешните работи;

2. Интервю.

IV. Граници (от - до) на заплатите, определени за длъжностите за степен 1 - от 620,20 евро до 977 евро, съгласно Наредба за заплатите на служителите в държавната администрация.

При назначаване на кандидата спечелил конкурса, се определя основна месечна заплата по Приложение 1 към Наредбата за заплатите на служителите в държавната администрация и съгласно Вътрешните правила за заплатите в МВР.

V. Необходимите документи, които кандидатите следва да представят за участие в конкурса са:
1. Писмено заявление за участие в конкурса, съгласно Приложение № 3 към чл. 17, ал. 2 от НПКПМДСл - по образец;

2. Декларация по чл. 17, ал. 3, т. 1 от НПКПМДСл - по образец;

3. Копия на документи за придобита образователно-квалификационна степен, допълнителни квалификации и правоспособност, които се изискват за длъжността. Когато дипломата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;

4. Копия на документи, удостоверяващи продължителността и областта на професионалния опит;
5. Копие на документ за придобит ранг, при наличие на такъв;

6. Копия на други документи, свързани с изискванията за заемането на длъжността.

Кандидатите следва да имат предвид обстоятелствата посочени в чл. 7, ал. 2 от ЗДСл.
Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура.

VІ. Място и срок за подаване на документите за участие:
Подаването на заявлението и приложенията към него се извършва лично от всеки кандидат или чрез пълномощник. Документите може да се подават и по електронен път на електронен адрес: hr.160@mvr.bg, като в този случай заявлението и декларацията следва да бъдат подписани от кандидата с електронен подпис.
Срокът за подаване на документите е 10 (десет) дневен от датата на публикуване на обявлението за конкурса, на адрес: гр. София, ул. „Пиротска“ № 171А, всеки работен ден в отдел „Човешки ресурси“ при Главна дирекция ,,Пожарна безопасност и защита на населението” - МВР. 

Телефон за справки и допълнителна информация: 02/9820799.

При подаване на документите по електронен път кандидатите следва да проверяват статуса на същите на горепосочения телефонен номер.

VII. Списъците и други съобщения във връзка с конкурса да бъдат обявявани на електронната страница на дирекция „Човешки ресурси“ - МВР - в интернет и интранет.
Копие от обявлението да се изпрати на дирекция „Човешки ресурси“ - МВР и на Главна дирекция „Пожарна безопасност и защита на населението“ - МВР, за сведение и изпълнение.
ВПД АДМИНИСТРАТИВЕН

СЕКРЕТАР НА МВР:              /П/
Габриела Килфанова

